Provocarea Irinei Fodor nu a fost deloc una simplă pentru jurați: fiecare a avut de pregătit un preparat cu un buget de 30 de lei.
Atenți la cheltuieli, Chefii au încercat să-l impresioneze pe Florin Ivan, degustătorul invitat să decidă câștigătorul, iar aseară, preparatul din pește al lui Chef Richard a primit 5 puncte și o amuletă care-i va lăsa muți pe adversarii săi, dacă va ajunge în etapa confruntărilor pe echipe: "Ai puterea să-i reduci la tăcere pe ceilalți doi chefi timp de jumătate de probă", spune porunca amuletei.
Chef Richard Abou Zaki a câștigat încă o amuletă, în ediția 5 a emisiunii Chefi la cuțite sezonul 13
Pe următorul loc s-a clasat Chef Sautner, cu 4 puncte, Chef Ștefan Popescu și Chef Orlando Zaharia primind 3, respectiv 2 puncte.
De partea cealaltă, în platoul preselecțiilor, Liviu Moroiu este concurentul care i-a impresionat aseară pe jurați atât cu preparatul său, cât și cu parcursul său profesional, care l-a purtat de la Londra la Bangkok. Liviu a fost Sous Chef într-un restaurant din Covent Garden și a gătit în echipa lui Gaggan Anand, unul dintre cei mai buni Chefi din lume, la restaurantul acestuia din Bangkok. Reacția lui Liviu după dezvăluirea verdictului Chefilor a fost, însă, surprinzătoare: a primit patru cuțite, dar și cuțitul de aur din partea lui Chef Ștefan Popescu. Hotărât să ajungă în echipa lui Chef Richard Abou Zaki, Liviu a ales, însă, să meargă în bootcamp, renunțând la cuțitul de aur primit.
Luptele pentru amulete cu provocări tot mai complicate și audițiile pe nevăzute pline de surprize continuă la Chefi la cuțite săptămâna viitoare, luni, marți și miercuri, de la 20:30.
Tot ce trebuie să știi despre sezonul 13 Chefi la cuțite. Edițiile integrale se văd în AntenaPLAY
Chef Orlando Zaharia, Chef Alexandru Sautner, Chef Richard Abou Zaki și Chef Ștefan Popescu au decis să scrie următorul capitol din bucătăria show-ului prezentat de Irina Fodor.
Astfel, la Chefi la cuțite, în noul sezon, cei patru jurați aduc în ringul culinar impresionanta lor experiență, fiind pregătiți să descopere noi talente în domeniul gastronomic, dar și să se întreacă în arena amuletelor, care aduce noutăți, începând cu acest sezon.
Fiecare Chef va primi un număr de puncte pentru preparatul său la întrecerile amuletelor, punctajul final fiind criteriul în funcție de care se va decide cine sunt Chefii care trec în etapa următoare, căci doar trei dintre cei patru jurați vor avea o echipă în etapa confruntărilor. Nu în ultimul rând, juratul care nu își va alcătui o echipă va decide în ce tabără va intra câștigătorul cuțitului său de aur.
Chefi la cuțite sezonul 13 aduce rețete savuroase, confruntări savuroase, momente delicioase și povești de viață surprinzătoare.
Edițiile integrale din sezonul 13 Chefi la cuțite pot fi vizionate pe AntenaPLAY.
Chefi la cuțite, 27 martie 2024. Gabriela Lucuțar a dezvăluit de ce i se spune Regina Întunericului. Ce mărturisiri a fă...